[{"text_idx": "#000000", "text": "Filmoj \"Produktitaj de Chen Kexin\""}, {"text_idx": "#000002", "text": "La rondo de c\u0302inlingvaj filmistoj unuanime opinias, ke Chen Kexin estas filmisto kiu kapablas produktori, reg\u0302isori kaj distribui. Li diris kun fiero, ke c\u0302iuj liaj filmoj estas \"produktitaj de Chen Kexin\"."}, {"text_idx": "#000004", "text": "\"Produktita de Chen Kexin\" estas fama marko de c\u0302inlingvaj filmoj kiel garantio por bileteja gajno kaj premio."}, {"text_idx": "#000005", "text": "En la jaro 1991, lia unua filmo Rakonto inter Du Urboj akiris la premion por la plej bona aktoro kiu ludis la c\u0302efan rolon en la 11-a Hongkong-a Filma Premio."}, {"text_idx": "#000006", "text": "En 1995 pro la filmo Li Estas Virino, kaj S\u0302i, Viro li farig\u0302is unu el la kandidatoj al la premio por la plej bona reg\u0302isoro en la 14-a Hongkong-a Filma Premio."}, {"text_idx": "#000008", "text": "En 2005, la filmo Eble Amo akiris la premion por la plej bona reg\u0302isoro en la 43-a Orc\u0302evala Premio de Tajvano kaj la saman premion en la 25-a Hongkong-a Filma Premio."}, {"text_idx": "#000009", "text": "En 2007 lia filmo Militaristoj farig\u0302is bileteja c\u0302ampiono de la c\u0302inlingvaj filmoj en tiu c\u0302i jaro kaj havigis al si la premiojn por la plej bona filmo kaj la plej bona reg\u0302isoro en la 45-a Orc\u0302evala Premio de Tajvano."}, {"text_idx": "#000010", "text": "En 2010 lia filmo Gardistoj kaj Asasinisto gajnis premion por la plej bona filmo en la 29-a Hongkong-a Filma Premio."}, {"text_idx": "#000011", "text": "En majo de 2013 la filmo C\u0302inaj Partneroj de Chen denove akiris grandan sukceson."}, {"text_idx": "#000012", "text": "En 1997 kiam li reg\u0302isoris la filmon Amletero en Usono, li havis profundan komprenon pri la filmfarada sistemo de Hollywood."}, {"text_idx": "#000013", "text": "En 2000 li revenis al Hongkongo el Usono kaj starigis sian kompanion Applause Pictures por fari filmojn. Kunlabore kun filmistoj de Hongkongo, Tajlando, Japanio, Koreio kaj aliaj lokoj de Azio, li anoncis sian laboran celon: fari altkvalitajn aziajn filmojn. En 2005 li eniris en la rondon de la filma industrio de la c\u0302eftero de C\u0302inio kaj enradikig\u0302is tie per siaj multaj \"produktaj\u0302oj\" en la filma merkato. Li diris: \"La filma merkato de C\u0302inio estas la lasta destino de la c\u0302inlingvaj reg\u0302isoroj.\" Li havas plenan fidon al la futuro de la c\u0302ina filmo. Li opinias, ke por la c\u0302inaj filmistoj, ne necesas fari vendadon al la tuta mondo, c\u0302ar la c\u0302ina merkato jam sufic\u0302as al ili."}, {"text_idx": "#000014", "text": "Steloj kaj la venda strategio"}, {"text_idx": "#000015", "text": "Chen Kexin diris, ke filmo havas substancan diferencon kompare kun romano au\u0306 pentraj\u0302o. La farado de filmoj estas \"fabrika procezo\", kiu bezonas monon, homforton kaj materialon. Filmoj bezonas beligan pakadon, kaj oni devas ekvilibrigi g\u0302ian artecon per steloj kaj propagando por ke g\u0302i havigu al si komercan valoron kaj vivan spacon."}, {"text_idx": "#000017", "text": "Post fino de la filmado, li mem faras vendadon. Pri la filma vendado, li diris, ke ne estas sekreto por sukceso, oni devas mem c\u0302eesti al c\u0302iuj c\u0302enoj. Pro tio, ke c\u0302iuj filmoj ne estas samaj, do iliaj vendaj strategioj devas esti diversaj."}, {"text_idx": "#000018", "text": "Dum la vendado en diversaj lokoj, li certe kunvenigas la estrojn de la kinejoj por fari decidon pri tempo de filma projekcio. Li diris: \"La direktoroj de la kinejoj havas la rajton arang\u0302i vicon de la filmoj en projekciado, ili scias, kiom da homoj venos spekti la filmon, kaj deziregas la biletejan gajnon same kiel ni.\""}, {"text_idx": "#000019", "text": "C\u0302inaj Partneroj produktita de Chen Kexin"}, {"text_idx": "#000020", "text": "Nun vaste projekciata filmo sur la c\u0302ina c\u0302eftero estas C\u0302inaj Partneroj. G\u0302ia enhavo temas pri entreprenado kaj kreskado. C\u0302ar g\u0302i ne apartenas al iu ajn \"varma temo\" de la filmo, g\u0302i havas malfacilon en la vendado. Krom la normalaj manieroj por propagando, Chen Kexin faris ankau\u0306 surretajn videojn. Kaj por diskonigi la filmon al la entreprenista rondo, li partoprenis en Yabuli-a Forumo kaj Boao-a Forumo. Li diris: \"En c\u0302i tiu senc\u0302ese novig\u0302anta mondo, neniu scias la veran vojon de la filma vendado, oni povas nur senhalte provi kaj provi, kaj c\u0302erpi spertojn el malsukcesoj.\""}, {"text_idx": "#000021", "text": "La filmo C\u0302inaj Partneroj rakontas pri la kreskado de tri junuloj en la 80-aj jaroj de la pasinta jarcento. La tri junuloj estis bonaj amikoj en la universitato, ili kune lernis, ludis, serc\u0302is amikinojn, revis iri al Usono kaj starigi lernejon pri la angla lingvo. La lernejo firme kunligis iliajn sortojn."}, {"text_idx": "#000022", "text": "Li diris, ke la rakonto estas la plej emocia por li en la pasintaj 22 jaroj. Li s\u0302uldas duonan sukceson de la filmo al rakonto pri entreprenado de la lernejo New Oriental (fama neregistara lernejo en kiu oni instruas la anglan lingvon). Chen Kexin mem estas samag\u0302a kiel la roloj en la filmo, kaj g\u0302uste pro tio, li volas filmigi la j\u0302us pasintajn 30 jarojn. Li sentas, ke farado de la filmo estas lia devo."}, {"text_idx": "#000023", "text": "La filmo C\u0302inaj Partneroj debutis en la 27-a de majo en la kuranta jaro. G\u0302i gajnis 360 milionojn da juanoj per biletvendado en 10 tagoj. Cetere, ekde la dua semajno, la spektantoj ege multig\u0302is, tio montris postan forton de g\u0302ia bileteja gajno."}, {"text_idx": "#000024", "text": "Chen Kexin diris: \"Mi ne sentas min eksterordinara, mi estas nur simpla konsumanto de filmoj, mi ne volas emfazi ke mi estas reg\u0302isoro de artaj filmoj. Ankau\u0306 mi s\u0302atas rigardi tiujn filmojn populare s\u0302atatajn kaj bone gajnantajn. Felic\u0302e, ke mia gusto estas pli proksima al tiu de la publiko, tamen pli da obstino ekzistas en g\u0302i, do, estas eble, ke miaj 'produktaj\u0302oj' havas ian apartecon krom g\u0302ia populareco.\""}]